Det får De Konservatives formand, Søren Pape Poulsen, til at opfordre til, at det sker hurtigst muligt.

- Det synes jeg, vi skal gøre. Det er folks livsværk. Når der nu er plads, så lad os da få dem åbnet, siger han.

Læs også : Overblik: Her er partiernes ønskeliste til en genåbning af Danmark

Radikale: Først genåbning - så en plan

Regeringen støtteparti, Radikale Venstre, ser også gerne en hurtig genåbning. Politisk leder Morten Østergaard mener, at beslutningen kan tages allerede i dag.

- Jeg mener, vi skal tage beslutningen i dag torsdag, så virksomhederne kan komme i gang med det samme. Så kan vi diskutere derefter, hvad genåbningsplanen for Danmark skal være, siger han og fortsætter:

- Med den viden vi har nu, så skylder vi alle de små forretningsdrivende, at de får lov at åbne deres butikker og klinikker hurtigst muligt.